សិក្ខាសាលាស្ដីពី (សុខភាពគឺជាជីវិត ជីវិតគឺជាសុខភាព) របស់ក្រុមហ៊ុន ASEA
Channel: Pursat Television
Date: 21/02/2020

ព្រឹកថ្ងៃទី២១ខែកុម្ភះឆ្នាំ២០២០ នៅសណ្ឋាគារ រីវ័រសាយ មានបើកសិក្ខាសាលាស្ដីអំពី (សុខភាពគឺជាជីវិត ជីវិតគឺជាសុខភាព) ដើម្បីធ្វើបទបង្ហាញពីផលិតផលរបស់ ASEA  GLOBAL  ដែលនាំចូលពីសហរដ្ឋអាមេរិកគឺ REDOK  និង RENU ២៨ របស់ក្រុមហ៊ុន US ASEA INVESTMENT CO. LTD ។ សិក្ខាសាលានេះស្ថិតក្រោមអធិបតីភាពលោក អ៊ឹង គឹមលាង អភិបាលរងនៃគណៈអភិបាលខេត្តពោធិ៍សាត់ ដោយមានការចូលរួមពីសំណាក់លោក សំរិទ្ធ អេង ប្រធានក្រុមប្រឹក្សាក្រុង លោក ចាប នាង អភិបាលនៃគណៈអភិបាលក្រុងពោធិ៍សាត់ ចៅសង្កាត់ មន្ត្រីរាជការ យុវជនស្ម័គ្រចិត្តកាកបាទក្រហមកម្ពុជា និងប្រជាពលរដ្ឋជាច្រើនទៀត។
 មានប្រសាសន៍បើកអង្គសិក្ខាសាលា លោក អ៊ឹង គឹមលាង បានលើកឡើងថា ក្នុងការកែទម្រង់យុទ្ធសាស្ត្រចតុកោណដំណាក់កាលទី៤ អាណត្តិទី៦របស់រាជរដ្ឋាភិបាល បានផ្ដោតសំខាន់លើវិស័យអប់រំ វិស័យកសិកម្ម និងវិស័យសុខាភិបាល។ ដូច្នេះការផ្សព្វផ្សាយផលិតផលឲ្យយល់ដឹងពីការថែរក្សាសុខភាព របស់ក្រុមហ៊ុន US  ASEA  INVESTMENT  CO.LTD នាពេលនេះ គឺបានរួមចំណែកជាមួយរាជរដ្ឋាភិបាលក្នុងការលើកកម្ពស់វិស័យសុខាភិបាលនៅកម្ពុជា។ សព្វថ្ងៃនេះរាជរដ្ឋាភិបាលក្រោមការដឹកនាំប្រកបដោយគតិបណ្ឌិតរបស់សម្ដេចតេជោ ហ៊ុន សែន ជានាយករដ្ឋមន្ត្រី បានចេញប័ណ្ណបសស (របបសន្តិសុខសង្គម) ដល់កម្មករ កម្មការិនីនិងមន្ត្រីរាជការ ដើម្បីព្យាបាលជំងឺមិនអស់ថវិការ ធានានិរន្តរភាពបម្រើការងារជូនរាជរដ្ឋាភិបាល។ លោកមានប្រសាសន៍ថាសុខភាពជាកត្តាចម្បងសម្រាប់មនុស្សយើងគ្រប់ៗគ្នា ដូច្នេះយើងត្រូវនាំគ្នាថែរក្សាសុខភាពឲ្យបានល្អប្រសើរ ដោយចេះជ្រើសរើសអាហារយកមកទទួលទាន កុំជក់បារី កុំពិសារគ្រឿងស្រវឹងច្រើន ពិសេសនាំគ្នាហាត់ប្រាណឲ្យបានច្រើន។ បើយើងជ្រើសរើសអាហារទទួលទានបានត្រឹមត្រូវ យើងមានទសុខភាពល្អ មានទាំងបញ្ញាស្មារតី និងកម្លាំងជួយដល់សង្គមជាតិ។ លោកសូមឲ្យក្រុមហ៊ុននាំផលិតផលចូល ចៀសវាងប៉ះចំផលិតផលក្លែងក្លាយ រឺហួសសុពលភាពដែលនាំឲ្យប៉ះពាល់ដល់សុខភាពអ្នកប្រើប្រាស់ និងអ្នកទទួលទាន។
 លោក ជូន ពៅ អគ្គនាយកក្រុមហ៊ុន US  INVESTMENT CO.LTD បានជម្រាបជូនថា គោលនយោបាយរបស់ក្រុមហ៊ុនគឺពាក់ព័ន្ធទៅនឹង សុខភាព សមត្ថភាព និងជីវភាព។ មិនប្រកាន់និន្នាការនយោបាយ សាសនា និងបក្ខពួកនិយម។ ផលិតផលរបស់ ASEA GLOBAL នាំចូលពីសហរដ្ឋអាមេរិក REDOXនិង RENU២៨នេះ ផលិតឡើងដើម្បីប្រឆាំងនឹងភាពជ្រីវជ្រួញ ជួយឲ្យស្បែកមានភាពស្រស់ថ្លា មានកម្លាំង បំបាត់ស្ត្រេស ជួយបញ្ហាជាប់សរសៃ និងស្ពឹកស្រពន់លើរាងកាយ។ នៅពេលយើងប្រើប្រាស់បាញ់បញ្ចូលរន្ធច្រមុះ បន្តក់ភ្នែក លាបលើស្បែក និងផឹកជាដើម ភាគនៃកោសិការល្អិតតូចៗជ្រាបចូលលើសរីរាង្គកាយរហ័សបំផុត ដែលជាមូលដ្ឋានគ្រឹះធ្វើឲ្យកោសិការមានចលនារស់រវើកឡើងវិញ។ មានកំហាប់អុកស៊ីសែន បំបាត់ក្លិន ជួយក្រលៀន ផលិតទឹកកាម ព្យាបាលរោគស្ត្រី និងជួយបង្កើនជាតិទឹក។ ផលិតផលនេះគឺក្រុមហ៊ុនស្ដង់ដាអន្តរជាតិផ្លូវការ១០០% មកពីសហរដ្ឋអាមេរិក នាំចូលប្រទេសកម្ពុជាផ្ដាច់មុខដោយមិនរណបប្រទេសជិតខាងនោះឡើយ។សិក្ខាសាលាថ្ងៃ នេះគ្រាន់តែជាការផ្សព្វផ្សាយលើកដំបូងប៉ុណ្ណោះ ហើយផ្ដើមចេញពីខេត្តពោធិ៍សាត់នេះ លោកនឹងធ្វើនៅទូទាំង២៥រាជធានី ខេត្តជាបន្តបន្ទាប់ ដើម្បីជួយដល់សុខភាពប្រជាពលរដ្ឋកម្ពុជាយើងនៅទូទាំងប្រទេស៕ សែម សុគន្ធ